钦定古今图书集成/理学汇编/经籍典/第063卷
## 钦定古今图书集成/理学汇编/经籍典/第063卷

| 钦定古今图书集成 理学汇编 第六十三卷 |

| |

钦定古今图书集成理学汇编经籍典

第六十三卷目录

易经部汇考五

宋王宗传易传〈自序　林焞序〉

易袚周易总义易学举隅〈陈章序〉

赵以夫易通〈自序〉

赵汝梅周易辑闻〈自序〉

赵汝梅易雅〈自序〉

赵汝梅筮宗〈自序〉

李焘周易古经〈自序　吴仁杰跋〉

朱元昇三易备遗〈自序　子士立跋　林千之序　葛寅炎序〉

胡方平周易启蒙通释〈自序　熊禾跋　刘泾跋〉

何基易学启蒙发挥〈自序　王柏后序〉

王湜易学〈自序〉

薛季宣古文周易〈自序〉

庄绰揲蓍新谱〈薛季宣序〉

黄庶先易图〈文同跋〉

尹躬易解〈胡铨序〉

周燔九江易传〈自序〉

詹体仁周易象数总义〈真德秀序〉

胡谦易说易林〈魏了翁序〉

司马子已先后天图〈魏了翁跋〉

林叔清古易〈魏了翁跋〉

徐相周易直说〈赵与訔序〉

赵共父古易补音〈楼钥跋〉

经籍典第六十三卷

### 宋王宗传易传三十卷

### 按宗传自序易不可以易言也盖自汉魏以来世之言易者特多于他经而其失也比之言他经者亦多此其故何也易而言之之故也夫人之情有所难乎

此也，则必有所畏谨乎此，而后获免轻议乎此之失。
苟惟有所易也，则将争奇竞巧而不知《中庸》之为至
德，骋私任臆而不知正直之为王道。如是则择焉不
精，语焉不详，贸贸然不知朱紫苗莠之固有其辨，而
吠声觇影之流始受其误矣。昔者夫子盖尝致谨乎
此也，观其言曰：“加我数年，五十以学《易》，可以无大过”
矣。夫学《易》而可以无《易》之过，此岂童心浅识者之所
能为也。故圣如夫子，亦曰：“吾犹有待焉耳。”圣人之心，
其不敢有所易如此也。而客有注《易》与《本草》孰先之
问为陶隐居者，则告之曰：“《易》先。”其说曰：“注《易》误不至
杀人，《本草》误人有不得其死者。”呜呼！自斯人不至杀
人之言一发，而《易》之误自此始矣。世之轻议是经者，
始纷纷矣。夫岂知《本草》误误人命，注《易》误误人心。人
心一误。则形存性亡。为鬼蜮为禽兽。将无所不至其
误。不亦惨于杀人矣乎！隐居之言曰：“《本草》误人。有不
得其死者。殊不知注《易》误人。有不得其生者。”可谓智
乎。或曰：若之何而可以无《易》之过。如吾圣人之学《易》
矣乎？曰：窃尝闻之，纲“一举而目张，领一挈而裘顺。天
下之有是物也，孰从而然欤？是故有所谓形而上者
之制乎命，而后是物也得以肇其长短小大之形，吉
凶消长之变。世之言《易》者，孰不曰：舍是数不可以言
《易》也，舍是象不可以言《易》也。而圣如夫子，亦必曰：是
数与象，《易》所不废也。然所以为是象与数者，或不知
其说”焉，则自一以往而有不可胜计之数，自形色貌
象以往而有不可胜计之象，虽夫子亦末如之何矣。
何也？圣人之于《易》，徒知据乎其会而已矣。据其会，则
凡憧憧于吾前者莫吾眩也。圣人之于《易》也，徒知立
乎其颠而已矣；立其颠，则凡纷纷乎吾下者莫吾廋
也。然则是数也，是象也，不知务其所以然之说也而
可乎？夫苟舍是而役役于不可胜计之地，此夫子所
谓《易》之过也。然则舍数与象不可以为《易》，而其过也，
乃数与象也，则金石草木所以为本草也，而其杀人
也，乃金石草木也。天下同知《本草》误误人命，而不知
《易》误误人心。吁，亦异哉！余不敏，一经之教，奉以周旋
有日矣。然学愈久而心愈杂，故虽疲神剔思于此，非
不勤且至也，而未尝敢下轻议之笔。虽然，抑尝思之，
加我之年，亦行甫及矣。进无用于时，退无补于身，不
于此时也而有所勉焉，岂其志欤？若所谓“无大过”，亦
不敢自谓果可无也，愿就有道而正焉。

### 按林焞序性本无说圣人本无言童溪之论性然也易尽性书也而何至于多言我知之矣六丁敕易在天三爻吞易在人天而人之易其显乎余与童溪生

同方学同，学同及辛丑第，知其出处甚详。公性能酒，
饮已辄论《易》，尝曰：“吾远祖文中不善辨为负苓者诎？
使与我遇，当瞠目张胆。”灭其苓而讥之曰：“尔不有于
人，又何有于身？”自是与人言《易》不倦，而于二系为详。
出其门者十九青紫。既第之三年，教授曲江，越二年

王，景孟则其人也。开禧更元，族子𬳶客武陵，以书来
曰：“刘君日新，将以《童溪易传》，膏馥天下后世叔大夫
父当序，是以序。”儒林郎知衢州开化县主管劝农公
事林焞炳叔序。

### 宋易袚周易总义二十卷易学举隅四卷

### 按陈章序易以总义名者总卦爻之义而为之说也昔者圣人作易得于仰观俯察者八卦之画而已后有圣人者作重之以爻系之以辞贯天理于人事之

“中，而后知有显必有微，有体必有用，惟能识义理之
总会，然后卦爻之指归，可得而明也。”山斋易公先生
蚤岁读《易》，讲明是理久矣。尝举大纲以示学者曰：“大
《易》者，元气之管辖也；圣人者，大《易》之权衡也。”先生之
学，其梗概见于乾坤。盖一阴一阳之谓道，干则自元
而至于贞，坤则自贞而反于元，此天道所以流行而
不息。先生于二卦首发二理，然则濂溪、周子所谓“元
亨诚之通，利贞诚之复”者，先生固已默会之矣。“元亨
利贞”，至理无妄于是乎始，万善于是乎出，天下之事
于是乎标准《易》之六十四卦，皆是物也。先生侍经筵
日，尝以是经进讲。燕居之暇，复取是而研究之。阅二
十馀年，优柔厌饫，涣然冰释。于是略训诂而明大义，
合诸家之异而归之于一。每卦各列爻义，总为一说，
标于卦首，欲其伦类贯通，而学者有所考明焉。既又
为《举隅》四卷，裒象与数，为之图说。盖与此书可以参
考云。

### 宋赵以夫易通十卷

### 按以夫自序易变易也而有所谓不易者存天地之大万物之多要不过乎动静两端而已一动一静造化之所以周流而无穷也卦六十四文王彖之首以

“元亨利贞”之文爻三百八十四，周公系之，总以用九
用六之说。夫奇偶，七八也，交重，九六也；卦画七八不
易也，爻书九六变易也。卦虽不易而中有变易，是谓
之亨。爻虽变易而中有不易，是之谓贞。圣人作《易》，所
以尽天地万物之理，而示人以趋吉避凶之方，孰有
外于亨贞者乎？《洪范》：“占用二，贞悔。”贞即静也，悔即动
“也。故贞静而动，凶则弗用；动吉而静，凶则不处。动静
皆吉，则随遇而皆可；动静皆凶，则无所逃于天地之
间。此圣人所以乐天知命而不忧也。”臣幼学之年，受
《易》于师，涉阅三纪，犹愦如也。辛丑居闲，尽置传注，观
象玩辞，豁然悟曰：“吾夫子之心，其文王、周公之心乎？
何所言无毫发之殊也？文王既殁，文”不在兹乎？甚矣
吾衰也，久矣，吾不复梦见周公。夫子之叹，盖叹《易》也。
又曰：“下学而上达，知我者其天乎！”是当时群弟子已
未足以知圣人矣。臣生后夫子千七百馀岁，岂敢自
异于先儒，以为独能探三圣人作《易》之微旨。第以参
稽卦爻，往来俱通，如是而亨贞，如是而悔吝，如是而
吉凶无咎，若象若数，理无不合。此臣所以自信其愚
也。丙午之夏，书成，名之曰《易通》。不敢自秘，将以进于
上，庶几仰裨圣学缉熙之万一云。

### 宋赵汝梅周易辑闻六卷

### 按汝梅自序易道函三极而神万化易书立三极而万化神道主于有书主于用也体易君子处而用身出而用世皆于此焉出以用为动则静者其体也动

“之变无穷。近而显者，百姓与能，远而微者，贤智未易
知。”夫道妙于无形，而著于有象，确乎不易而变动不
居。以虚而言则至于无畔，以固而言则或有所不通。
圣人于是立象倚数，探赜索隐，载之于书，莫非日用
常行之实，使人因有象而悟无形之妙，即变《易》以求
不易之方，玩而体之，服而行之，言有据而动有则，措
诸事业，自诚意正心以至于齐家、治国、平天下，随用
辄效。此体用兼该之学，伏羲画卦之旨，文周忧世之
情，夫子传《易》之志也。汝梅齿耄学荒，何敢言《易》，独念
先君子自始至末，于《易》凡六槁，日进日益，末槁题曰
《补过》。汝梅得于口授者居多。外除以来逾二十载，因
辑所闻于篇，庶不忘先君子之教，且“以观吾过”云。汴
水赵汝梅叙　按自述：周者，姬姓，王天下之国，名。《易》，
变易也。易道变易无穷，故以名书。按《周官》太卜三曰
《周易》，则知为周人之所自名，以别于《连山》《归藏》也。夫
子尝曰：“二篇之策，今题曰上篇、下篇。”上篇三十卦，下
篇三十四卦。其序皆反对胥从，二篇各十八卦，合为
三十六。盖二其九，三其六，皆十八。四其九，六其六，皆
三十六。实函九六之数。